https://blitz.bg/svyat/arestuvakha-avtora-na-videoto-izoblichilo-iran-za-svaleniya-boing_news720805.html Blitz.bg
На задържания вероятно ще бъдат отправени обвинения, свързани с националната сигурност
15 Ян. 2020, 16:30
Властите в Иран са арестували човека, заснел видеото, което показва как ракета сваля украинския пътнически самолет, съобщи Би Би Си. На задържания вероятно ще бъдат отправени обвинения, свързани с националната сигурност.
Самолетът се разби минути след излитането си от Техеран миналата сряда. При инцидента загинаха 176 души. По-късно властите признаха, че самолетът е бил свален по погрешка и заявиха, че са арестували няколко души във връзка с инцидента.
Случаят и по-специално опитите за прикриването на истината около него разпали мощни антиправителствени протести в Иран.
Междувременно, „Ню Йорк таймс“ публикува ново видео, заснето от охранителна камера, което показва как боингът е бил улучен от две ракети.
Те са били изстреляни от иранска база в рамките на 30 секунди. Според вестника новите кадри, за чиято автентичност гарантира, обясняват защо транспондерът на самолета е спрял да работи секунди, преди да бъде улучен от втората ракета.